Атырау облысының Жылыой ауданында мектептердегі сабақ онлайн форматта өтеді
DATE: 10:36, 05 Сәуір 2024 | GMT +5
TITLE: Атырау облысының Жылыой ауданында мектептердегі сабақ онлайн форматта өтеді
URL: https://kaz.inform.kz/news/atirau-oblisinin-zhilioy-audaninda-mektepterdeg-sabak-onlayn-formatta-oted-612a15/
META: DATE: 10:36, 05 Сәуір 2024 | GMT +5
TOTAL WORDS: 129
AUTHOR(S):
TEXT: Жылыой ауданында кеше, 4 сәуірде тасқын судан төнген қауіпке байланысты төтенше жағдай жарияланды. Жем өзеніндегі су деңгейі көтеріліп, Қарағай елді мекеніне кіру қаупі туындады. Аудан орталығы – Құлсары қаласы мен Мақат ауданындағы Доссор кенті аралығындағы жолдың бір бөлігін су басты. «Төтенше жағдайға байланысты мектептер онлайн форматқа көшірілді. Ал, балабақшаларды уақытша жабуға шешім қабылданды», - деп хабарлады Жылыой ауданы әкімдігінің баспасөз қызметі. Жылыой ауданында жалпы орта білім беретін 20 мектеп бар. Білім ордаларында 18 830 оқушы дәріс алады. Сондай-ақ ауданда мектепке дейінгі тәрбие беретін 20 балабақша тіркелген. Аталған мекемелерде 5 мың бала тәрбиеленіп жатыр. Еске салайық, бұған дейін Атыраудағы әскери бөлімнің қызметшілері Жылыой ауданына көмекке келгенін жазған едік. Сондай-ақ су тасқынынан Жылыой ауданында 5 кәсіпкерлік нысан, 1 шақырым жол бүлінгенін хабарладық. Бүгін 5 вагонды пойыз Құлсарыдан Атырауға жолаушыларды тегін тасымалдайды
